Diari Oficial de la Generalitat Valenciana


Sumari del DOGV 2768, del 12-06-1996 (1996/838457)

RESOLUCIÓ de 14 de maig de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del conveni marc de col·laboració entre la Generalitat Valenciana (Conselleria de Cultura, Educació i Ciència) i l'ens públic Radiotelevisió Valenciana per a la promoció i difusió d'activitats culturals, educatives i esportives.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2768

Data del DOGV
:   12-06-1996

Secció del DOGV
:   ALTRES DISPOSICIONS

Número del document
:   1996/838457


Data del document
:   14-05-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 14 de maig de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del conveni marc de col·laboració entre la Generalitat Valenciana (Conselleria de Cultura, Educació i Ciència) i l'ens públic Radiotelevisió Valenciana per a la promoció i difusió d'activitats culturals, educatives i esportives.   
Subscrit, després de la tramitació reglamentària, entre la Generalitat Valenciana (Conselleria de Cultura, Educació i Ciència) i l'ens públic Radiotelevisió Valenciana, el dia 3 d'abril de 1996, un conveni marc de col·laboració per a la promoció i difusió d'activitats culturals, educatives i esportives, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0187/96, i que figura com a annex d'aquesta resolució.  
València, 14 de maig de 1996.- La directora general del Secretariat del Govern.  
Conveni marc de col·laboració entre la Generalitat Valenciana (Conselleria de Cultura, Educació i Ciència) i l'ens públic Radiotelevisió Valenciana per a la promoció i difusió d'activitats culturals, educatives i esportives  
València, 3 d'abril de 1996  
Reunits  
D'una part, el Sr. Fernando Villalonga Campos, conseller de Cultura, Educació i Ciència, que actua en nom i representació de la Generalitat Valenciana, facultat per a la subscripció d'aquest conveni en virtut de l'acord adoptat pel Govern Valencià en la reunió de 5 de març de 1996.  
D'altra part, el Sr. Juan José Bayona de Perogordo, director general de l'ens públic Radiotelevisió Valenciana, que actua en representació d'aquest ens en virtut de les atribucions conferides en l'article 11 de la Llei de la Generalitat Valenciana 7/1984, de 4 de juliol, de Creació de l'Entitat Pública Radiotelevisió Valenciana.  
Les dues parts es reconeixen recíprocament la capacitat legal necessària per a firmar aquest conveni, i  
Manifesten  
Que les dues parts tenen interès de col·laborar en la promoció i difusió d'activitats culturals, educatives i esportives, en especial de totes les que siguen pròpies o s'identifiquen amb la cultura de la Comunitat Valenciana.  
Amb aquesta finalitat, les dues institucions han considerat convenient formalitzar un conveni marc per tal d'establir les bases que han de regir aquesta col·laboració, la concreció de la qual es realitzarà a través de convenis singularitzats d'aquest conveni de conformitat amb les següents  
Clàusules  
Primera. Aquest conveni té per objecte establir les bases que han de regir la col·laboració entre la Conselleria de Cultura, Educació i Ciència de la Generalitat Valenciana i l'ens públic Radiotelevisió Valenciana per a la promoció i difusió d'activitats culturals, educatives i esportives.  
Segona. Les activitats sobre les quals se centrarà aquesta col·laboració, sense fer-ne una enumeració de caràcter exhaustiu, seran les següents:  
1. Emissió d'un programa magazín setmanal en què es tractaran temes d'actualitat cultural i novetats literàries i en què participaran creadors i protagonistes de l'activitat cultural valenciana.  
2. Emissió d'una agenda cultural diària en hores de màxima audiència sobre els actes o espectacles de cinema, teatre, dansa, música, exposicions, novetats editorials, cultura popular i esdeveniments diversos relacionats amb la cultura.  
3. Servei de teletext per a informació d'actes i activitats culturals.  
4. Publicitat dels productes o realitzacions culturals organitzats per la Conselleria de Cultura, Educació i Ciència o que hagen rebut ajuda seua.  
5. Emissió de programes especials dedicats als esdeveniments culturals que siguen propis o s'identifiquen amb la cultura de la Comunitat Valenciana.  
6. Enregistrament i difusió d'espectacles, activitats teatrals i escèniques programades per Teatres de la Generalitat Valenciana, i difusió d'espots de promoció de les seues produccions.  
7. Col·laboració en la promoció i difusió dels festivals i certàmens de convocatòria anual que se celebren a la Comunitat Valenciana.  
8. Enregistrament i difusió de programes educatius.  
9. Enregistrament i difusió de programes sobre el patrimoni historicoartístic de la Comunitat Valenciana.  
10. Enregistrament i difusió d'esdeveniments esportius.  
Tercera. La Conselleria de Cultura, Educació i Ciència, a través de les seues direccions generals i de l'ens públic adscrit a aquesta Teatres de la Generalitat Valenciana, elaborarà propostes dels esdeveniments i espais la difusió dels quals considere interès, que seran enviades a Ràdio 9 i Canal 9 Televisió Valenciana, per al seu estudi i conformitat.  
Quarta. La determinació i concreció definitiva dels esdeveniments i espais que hagen de ser objecte de radiodifusió o retransmissió televisiva es formalitzarà a través de convenis singularitzats en què, a més d'establir-se les obligacions respectives, es fixaran les contraprestacions econòmiques que corresponguen.  
Cinquena. En els convenis singularitzats que es formalitzen es preveurà la creació de comissions de coordinació i seguiment.  
Sisena. Aquest conveni marc tindrà vigència durant els anys 1996 i 1997, finalitzat el qual podrà ser prorrogat per períodes anuals per acord de les dues parts, i això sense perjudici que el Govern Valencià puga rescindir-lo en el cas que durant el primer any de vigència no s'execute la prestació corresponent a l'exercici.  
I, com a prova de conformitat, les parts firmen aquest conveni en tres exemplars en el lloc i la data indicats.  
El conseller de Cultura, El director general de  
Educació i Ciència Radiotelevisió Valenciana  
Fernando Villalonga Campos Juan José Bayona de Perogordo